பெரிலியம் ஐதராக்சைடு

பெரிலியம் ஐதராக்சைடு (Beryllium hydroxide) என்பது அமிலத்திலும்  காரத்திலும் கரையக்கூடிய ஒர்  ஈரியல்பு ஐதராக்சைடு ஆகும். இதனுடைய மூலக்கூறு வாய்பாடு  Be(OH)2  பெரைல்  மற்றும் பெர்டிராண்டைட்டுJessica Elzea Kogel, Nikhil C. Trivedi, James M. Barker and Stanley T. Krukowski, 2006, Industrial Minerals & Rocks: Commodities, Markets, and Uses, 7th edition, SME,  தாதுக்களில் இருந்து  பெரிலியம் உலோகத்தைப் பிரித்தெடுக்கும்போது உடன் விளைபொருளாக பெரிலியம் ஐதராக்சைடு கிடைக்கிறது. இவ்வுப்பின் கரைசலுடன் காரத்தைச் சேர்க்கும்போது கூழ்மம் போன்ற ஆல்பா வடிவம் உருவாகிறது. தொடர்ந்து இதைச் சூடுபடுத்தினால் அல்லது இடையூறின்றி அப்படியே வைத்திருந்தால் சாய்சதுர வடிவ  β- வடிவ வீழ்படிவாக கிடைக்கிறதுMary Eagleson, 1994, Concise encyclopedia chemistry, Walter de Gruyter, . துத்தநாக ஐதராக்சைடு Zn(OH)2 போன்றே இதுவும் நான்முக பெரிலியம் மையங்களைக் கொண்டுள்ளது.

 வேதிவினைகள் 
காரங்களுடன் வினைபுரிகையில் இது காரத்தில் கரைந்து நான்கு ஐதராக்சிடோபெரைலேட் எதிர்மின் அயனியாக உருவாகிறது. சோடியம் ஐதராக்சைடு கரைசலுடன்Egon Wiberg, Arnold Frederick Holleman (2001) Inorganic Chemistry, Elsevier  பின்வருமாறு வினை நிகழ்கிறது,

2NaOH(aq) + Be(OH)2(s) → Na2Be(OH)4(aq)

அமிலங்களுடன் வினைபுரியும் போது பெரிலியம் உப்புகள் உருவாகின்றன. உதாரணமாக கந்தக அமிலத்துடன் புரியும் வினையில் பெரிலியம் சல்பேட்டு உருவாகிறது. 

Be(OH)2 + H2SO4 → BeSO4 + 2H2O

பெரிலியம் ஐதராக்சைடு 400 பாகை செல்சியசு வெப்பநிலையில் நீர் நீக்கப்பட்டு கரையும் தன்மை கொண்ட வெண்மை நிறத் துகளான பெரிலியம் ஆக்சைடு உண்டாகிறது.:

Be(OH)2 → BeO + H2O

மேலும் இதை அதிக வெப்பநிலைக்குச் சூடுபடுத்தினால் அமிலத்தில் கரையாத பெரிலியம் ஆக்சைடாக மாறுகிறது.

 மேற்கோள்கள் 

பகுப்பு:பெரிலியம் சேர்மங்கள்
பகுப்பு:ஐதராக்சைடுகள்